Manfred Gerlach

pisi|Manfred Gerlach (vasakul) ja Saksa DV justiitsminister Hans-Joachim Heusinger 1989. aasta detsembris
Manfred Gerlach (8. mai 1928 Leipzig – 17. oktoober 2011 Berliin) oli Saksa DV riigitegelane.

1945. aastal astus Gerlach Saksamaa Liberaaldemokraatlikku Parteisse, 1946. aastal oli ta üks Saksa Vaba Noorsoo Liidu asutajaid. Aastail 1946–1950 töötas Gerlach Saksamaa Liberaaldemokraatlik Partei noorsooreferendina. 1947–1952 kuulus ta Saksimaa Saksamaa Liberaaldemokraatliku Partei piirkonnaorganisatsiooni juhatusse ning 1949–1959 oli ta ka Saksa Vaba Noorsoo Liidu Kesknõukogu liige. 

Alates 1949. aastast oli ta Rahvakoja (parlamendi) liige. 1950–1952 oli ta Leipzigi linnapea, 1952–1954 Leipzigi aselinnapea. 1951–1953 oli Manfred Gerlach Saksamaa Liberaaldemokraatliku Partei aseesimees ja 1954–1967 peasekretär. 1951–1954 omandas ta kaugõppe teel kõrghariduse õigusteaduse alal. 1960–1989 oli ta üks Saksa DV Riiginõukogu esimehe asetäitjaid.Manfred Gerlach whoswho.de

1967. aasta novembrist kuni 9. veebruarini 1990 oli Manfred Gerlach Saksamaa Liberaaldemokraatliku Partei esimees.German Democratic Republic. Ministries, political parties, etc. rulers.org

13. oktoobril 1989 seadis ta ühe esimese Saksa DV juhtiva poliitikuna Saksamaa Sotsialistliku Ühtsuspartei võimumonopoli kahtluse alla ja nõudis põhjapanevaid reforme.Manfred Gerlach geb. 8. Mai 1928 Leipzig Chronik der Wende 6. detsembrist 1989 kuni 5. aprillini 1990 oli Gerlach Saksa DV Riiginõukogu esimees (formaalselt riigipea).Countries Ga-Gi. Germany rulers.org

1990. aastal astus Gerlach Vabade Demokraatide Liitu ja hiljem sai temast Vaba Demokraatliku Partei liige. 1993. aastal astus ta Vabast Demokraatlikust Parteist välja seoses tema suhtes algatatud kriminaalasjaga, milles uuriti tema tegevust Saksa DV ajal.Manfred Gerlach (1928-2011) zeitzeugen-tv.com Kirjutas hiljem alla Saksa DV-d õigustavatele pöördumistele; oli poliitiliselt lähedane Demokraatliku Sotsialismi Parteile.

Teosed
Manfred Gerlach: Wortmeldungen zur Zeitgeschiche. Buchverlag Der Morgen, Berlin 1980
Manfred Gerlach: Äußerungen über uns und unsere Zeit. Buchverlag Der Morgen, Berlin 1985
Manfred Gerlach: Standortbestimmung. Buchverlag Der Morgen, Berlin 1989
Manfred Gerlach: Mitverantwortlich: Als Liberaler im SED-Staat. Morgenbuch-Verlag, Berlin 1991, ISBN 3-371-00333-7

Viited

Kategooria:Saksamaa poliitikud
Kategooria:Saksa DV riigipead
Kategooria:Saksa DV Rahvakoja liikmed
Kategooria:Saksa DV Riiginõukogu liikmed
Kategooria:Karl Marxi ordeni kavalerid
Kategooria:Sündinud 1928
Kategooria:Surnud 2011